“Awusiwedvwa,” kusho Zanele Ludziya losati setengcondvo semphakatsi esibhedlela i-Stikland eNsho-nalanga Kapa.Kulahlekelwa ngulomtsandzako akusilula futsi kungavusa imiva leyehlukehlukene.“Kunetimphawu letinyenti longatibuka nangabe lomtsandzako aselusizini, kodvwa-ke kungabonakali kwetimphawu akusho kutsi lowo muntfu akekho elusizini.“Bantfu bangakhombisa timphawu tentfukutselo, sicanucanu, kudvumala noma simo sekungakhatsaleli lutfo. Kusebenta kwengcondvo yabo nako kungatsintseka, njengobe baphishaneke ngemi-cabango nenkhumbulo yaloloshonile. Kungenteka babe nenkinga yekutintisa ingcondvo noma babukeke badidekile,” kusho Ludziya. Weluleka bantfu kutsi ba-caphele kuntjintja kwendlela yekutiphatsa, njengekutiva engatsi ungakhala nome kunatsa tjwala ngalokwecile nekusebentisa tidzakamiva. Utsi, “Bangabhema nga-lokwendlulele, banga-tehlukanisa noma bagweme kuba nebantfu nekuya etindzaweni. Bangafuna kuba sendzaweni lethulile noma lenemsindvo losetulu. Bangaba nebudlova noma inhlitiyo lencane.” Nawesekela lomtsandzako, Ludziya utsi kuya-sita kutsi usicondzisise lesikhatsi selusizi nekutsi nguloyo naloyo simphatsa ngendlela leyehlukile. Uyachaza kutsi lusizi akusiso simo, kodvwa yincubo, futsi bantfu bandlula etigabeni tekuba selusizini.Tigaba telusizi lete tayelekileTigaba telusizi letetayele-kile kungemukeli noma kutehlukanisa (kuba ndzi-kindziki noma kwetfuka); intfukutselo (kutfukutselela labanye bangakoni lutfo); kutibuta utiphendvule (kutiva unelicala ngetintfo longakatenti noma longakatikhulumi); kwehla kwemoya (buhlungu lobuta nekwati kutsi imphilo seyitawuchubeka ngaphandle kwalomtsandzako); kanye nekwemukela (kutfola indlela yekuphila ngaphandle kwaloyo muntfu).  “Lenye indlela yekubu-kana nelusizi noma kukhombisa kwesekela, kucondzisisa sigaba selusizi lokuso noma loyo lomtsandzako lakuso. Loko kungacini-sekisa loselusizini kutsi abone kutsi loku lakuvako kutayelekile. Tiphatse noma uphatse loyo loselusizini ngemusa, kubeketela kanye nekucondza, utikhumbute kutsi lesimo lobukene naso sitawundlula,” kusho Ludziya. 

